《送玄阳道人》
明代·李之世

玄阳道人冰雪姿，铜冠羽扇鹤氅衣。庞眉斑鬓貌婴儿，三花聚氅施华滋。

庐中丹阙白玉墀，骖驾素鸾驭赤螭。昔在终南采蕨薇，今向罗浮撷紫芝。

相逢石上歌竹枝，挥手云山从此辞。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。